Publication: Magyar Közlöny
Issue: MK-2006-53 (Year: 2006, Number: 53)
Era: 2004-2010
Section: földgázellátásról szóló 2003. évi XLII. törvény (a továbbiakban: GET) szerinti hozzáférésre jogosultak az Üzemi
Paragraph Index: 688

13. §-ának elõírásai szerint – teljesített tagi hozzájárulásuk arányában – elõvásárlási jog illeti meg. A miniszter engedélyében rögzített feltételek érvényesítéséért az igazgatóság felelõs. 16.8. A felhasználásra engedélyezett készletet csak belföldi ellátás céljára lehet felhasználni, kivéve azt a készletet, amelyet az ország Nemzetközi Energia Ügynökség tagságából fakadó kormányzati kötelezettségvállalás miatt engedélyeztek felhasználni. 16/A. A földgáz biztonsági készlet felhasználása 16/A.1. Az Fbkt. 5. §-ában foglaltak alapján a miniszter a földgáz biztonsági készlet felhasználását a rendszerirányító kérelmére, illetve a Hivatal kezdeményezésére rendeletével engedélyezi, ha a földgázellátás és -fogyasztás egyensúlya felbomlik vagy a felhasználási igények meghaladják a beszerzés lehetõségeit, illetve ezek közvetlen veszélye fenyeget. A biztonsági készlet felhasználására vonatkozó szabályokat az elkülönített, tüzelési célra felhasználható kõolajtermékek vonatkozásában is alkalmazni kell. 16/A.2. A földgáz biztonsági készlethez tartozó kõolajtermékek felhasználása esetén azok árát a miniszter a készlet visszapótlásának várható költségeinél alacsonyabban is meghatározhatja azzal, hogy az ár ebben az esetben sem lehet alacsonyabb, mint a tüzelési célra felhasználható kõolajtermékkel helyettesített földgáz hatásfokkal korrigált hõmennyiségben kifejezett ára. 16/A.3. A földgáz biztonsági készlet felhasználásának részletes szabályait miniszteri rendelet szabályozza.

Source: https://magyarkozlony.hu/hivatalos-lapok/d1ca8f96fcea2c4d5489a0b3362df93687ef581a/dokumentumok/a760452884e4874bd79e4067b413bf7e7ca0ee62/letoltes